Börn | Fjölskyldulíf | mbl | 12.3.2019 | 13:00 Jolie stal senunni með barnaherinn Angelina Jolie með börn sín á frumsýningu Dumbo . mbl.is / AFP Leikkonan Angelina Jolie sést oftar en ekki í fylgd barna sinna og í vikunni mætti hún með börnin með sér þegar kvikmyndin Dumbo var frumsýnd í Hollywood . Þótt það hafi vantað tvö börn hennar í barnahópinn fór mikið fyrir börnunum enda á Jolie sex börn með fyrrverandi eiginmanni sínum Brad Pitt . Þau Zahara 14 ára , Shiloh 12 ára og tíu ára gömlu tvíburarnir Vivienne og Knox virtust skemmta sér vel í félagsskap móður sinnar en ekki er vitað hvar þeir Maddox og Pax voru en þeir eru elstir í hópnum og hafa ef til vill ákveðið að vera heima . Jolie leikur ekki í Disney-myndinni svo koma hennar var nokkuð óvænt . Erlendis er lítið fjallað um aðra gesti frumsýningarinnar enda fátt sem vekur meiri athygli en Angelina Jolie og einn frægasti systkinahópur í heimi .